Liste over ordførere i Bjugn

Liste over ordførere i Bjugn kommune i Trøndelag begynner i 1857, etter at Bjugn var skilt ut fra Ørland kommune. Den slutter 2019, da Bjugn igjen ble slått sammen med Ørland til den nye Ørland kommune. 

Kommunedelingen skjedde etter at Bjugn prestegjeld var blitt opprettet i 1852, med en utstrekning som tilsvarte de senere kommunene Bjugn, Stjørna og Nes. Den første versjonen av Bjugn kommune omfatter områder og bebyggelse på begge sider av Stjørnfjorden og Bjugnfjorden, og Nes-halvøya. I 1899 ble daværende Bjugn delt i tre, slik at Bjugn, Stjørna og Nes fortsatte som egne kommuner. I 1964 ble Bjugn, Nes, den nordlige delen av Stjørna, og Jøssund kommune slått sammen. Jøssund hadde fram til 1896 vært en del av Åfjord kommune, og fram til 1967 hørte sognet til Åfjord prestegjeld. 1. januar 2020 ble Bjugn igjen slått sammen med Ørland.

Alf Nebb var den lengstsittende ordføreren, med 34 år fra 1946 til 1975 og 1984–1987. To av ordførerne har vært stortingsrepresentanter etter eller før ordførerperioden: Morten Lund i tre perioder 1993–2005 og Arent M. Henriksen i tre perioder mellom 1973 og 1989. 

Jacob H. Stuenæs var Bjugns andre ordfører, han representerte en form for fiskerbondeentreprenørskap som også sees hos andre ordførere i bygda. Stuenæs' sønn Størk Hansen var også valgt ordfører, mens sønnesønnen Erling Hansen var NS-oppnevnt ordfører 1941–45. Johan Arnt Hegvik, som i årene 1882–1889 og 1896–1898 var ordfører i Bjugn og i årene 1899–1904 den første ordføreren i Stjørna, var beslektet med mange andre i kommunepolitikken: Faren hadde vært varaordfører i Ørland før kommunedelingen i 1857, og svogerne Jakob T. Hoff og Christian Jenssen, sønnen Johan Hegvik, svigersønnen Ole Vollan og stesvigersønnen Hilmar M. Romstad var alle ordførere.

Ordførere 1857–1898

Ordførere 1899–1963

Ordførere 1964–2019

Referanser 

 
Bjugn